wickkiey/tamil-wikipedia-chunked huggingface dataset:
# அல்-கரீம் பல்கலைக்கழகம்

இப்பல்கலைக்கழகம் எம்.பி.பி.எசு படிப்புகள் மற்றும் எம்.டி / எம்.எசு படிப்புகளை பல்வேறு மருத்துவ சிறப்புப் பாடப்பிரிவுகளில் வழங்குகிறது. இங்கு கூடுதலாக கதிரியக்க உருவரைவு மற்றும் ஆப்டோமெட்ரி எனப்படும் பார்வை அளவையியல், முடநீக்கியல் போன்ற பல்வேறு துணை மருத்துவ துறைகளில் 4½ ஆண்டு இளம் அறிவியல் படிப்புகளும் வழங்கப்படுகின்றன . உயிர் வேதியியல் மற்றும் உடற்கூறியல் தொடர்புடைய மருத்துவ துறைகளில் 3 ஆண்டு மூன்று ஆண்டு முது அறிவியல் படிப்புகளும், கணினி பயன்பாடு பிரிவில் 3 ஆண்டு இளம் அறிவியல் பட்டப் படிப்புகளும் இங்கு வழங்கப்படுகின்றன .
# கர்ப்பூரி தாக்கூர் அமைச்சரவை

**கர்ப்பூரி தாக்கூர் அமைச்சரவை** *(karpoori Thakur ministry)* 1977 ஆம் ஆண்டு சூன் மாதம் 24 ஆம் தேதி கர்ப்புரி தாக்கூர் முதலமைச்சராகப் பதவியேற்றபோது அமைக்கப்பட்ட அமைச்சரவையை குறிக்கிறது. அப்போது நடைபெற்ற சட்டப்பேரவை தேர்தலில் சனதா கட்சி மொத்தமுள்ள 325 இடங்களில் 214 தொகுதிகளைக் கைப்பற்றி வெற்றிபெற்றது. சத்யேந்திர நரைன் சின்காவை தோற்கடித்து கர்ப்பூரி தாக்கூர் பீகார் சட்டப்பேரவையின் தலைவராகத் தேர்ந்தெடுக்கப்பட்டார். இவரது அமைச்சரவையில் இடம்பெற்ற அமைச்சர்கள் விவரம் கீழே கொடுக்கப்பட்டுள்ளது.
# கர்ப்பூரி தாக்கூர் அமைச்சரவை

## அமைச்சரவை அமைச்சர்கள்

- கர்ப்பூரி தாக்கூர் – முதலமைச்சர்
- கைலாசுபதி மிசுரா – முதலமைச்சருக்கு அடுத்த அதிகாரம் கொண்ட அமைச்சர்
- சோகேசுவர் மண்டல்
- கபில்தியோ சிங்
- தாக்கூர் பிரசாத்
- அனுபுலால் யாதவ்
- திருமதி. சுமித்ரா தேவி
- சச்சிதானந்த் சிங் - நீர்ப்பாசன அமைச்சர்
- சாபீர் உசேன் - சுகாதார அமைச்சர்
- தாக்கூர் முனேசுவர் சிங் - எரிசக்தி மற்றும் பின்னர் நீர்ப்பாசன அமைச்சர்
- சாம்சர் சாங் பகதூர் சிங் – தொழிலாளர் துறை அமைச்சர்
# சிறி பாலமுருகன் கலை மற்றும் அறிவியல் கல்லூரி

**சிறீ பாலமுருகன் கலை மற்றும் அறிவியல் கல்லூரி** பெரியார் பல்கலைக்கழகத்தின் இணைவு பெற்றுள்ள தனியார் கல்லூரி . இக்கல்லூரி தமிழ்நாட்டில் சேலம் மாவட்டம் மேச்சேரி சாத்தப்பாடில் செயல்பட்டு வருகின்றது.
# சிறி பாலமுருகன் கலை மற்றும் அறிவியல் கல்லூரி

## அறிமுகம்

இக்கல்லூரி அனைவருக்கும் கல்வி அளிக்கும் நோக்குடன் செயலபட்டு வருகின்றது. இக்கல்லூரி 2004இல் தொடங்கப்பட்டது. .
# சிறி பாலமுருகன் கலை மற்றும் அறிவியல் கல்லூரி

## படிப்புகள்

இக்கல்லூரியில் பின்வரும் படிப்புகள் வழங்கப்பட்டு வருகின்றன
1. கலை, அறிவியல் இளங்கலை
1. கலை, அறிவியல் முதுகலை
# காதிர் முகைதீன் கல்லூரி

**காதிர் முகைதீன் கல்லூரி**, (*Khadir Mohideen College*) தமிழ்நாடு, திருச்சிராப்பள்ளி, பாரதிதாசன் பல்கலைக்கழகத்தின் இணைவு பெற்றுள்ள அரசு உதவிபெறும் கல்லூரி. இக்கல்லூரி தமிழ்நாட்டில் தஞ்சாவூர் மாவட்டம் அதிராம்பட்டினத்தில் செயல்பட்டு வருகின்றது.
# காதிர் முகைதீன் கல்லூரி

## அறிமுகம்

இக்கல்லூரி சிறுபான்மையினர், கிராமப்புற கல்வியினை ஊக்குவிக்கும்வகையில் செயல்பட்டு வருகின்றது. இக்கல்லூரி 1955இல் தொடங்கப்பட்டது.
# காதிர் முகைதீன் கல்லூரி

## படிப்புகள்

இக்கல்லூரியில் பின்வரும்படிப்புகள் வழங்கப்பட்டு வருகின்றன.
# காதிர் முகைதீன் கல்லூரி

## இளநிலை

### இளங்கலை

- தமிழ்
- ஆங்கிலம்
- அராபிக்
- வரலாறு
- பொருளாதாரம்
# காதிர் முகைதீன் கல்லூரி

## இளநிலை

### இளம் அறிவியல்

- இயற்பியல்
- வேதியியல்
- தாவரவியல்
- விலங்கியல்
- கணிதம்
- கணினி அறிவியல்
- மனையியல்
# காதிர் முகைதீன் கல்லூரி

## முதுநிலை

### கலைப்பாடம்

- தமிழ்
- ஆங்கிலம்
- வரலாறு
- பொருளாதாரம்
# காதிர் முகைதீன் கல்லூரி

## முதுநிலை

### அறிவியல்

- இயற்பியல்
- வேதியியல்
- விலங்கியல்
- கணிதம்
- கணினி அறிவியல்
# காதிர் முகைதீன் கல்லூரி

## ஆய்வுத்துறைகள்

- தமிழ்
- ஆங்கிலம்
- பொருளாதாரம்
- இயற்பியல்
- வேதியியல்
- விலங்கியல்
- கணிதம்
- கணினி அறிவியல்  
-
# ஜெயா கலை மற்றும் அறிவியல் கல்லூரி

**ஜெயா கலை மற்றும் அறிவியல் கல்லூரி** (*Jaya College of Arts and Science*), என்பது தமிழ்நாடு சென்னை பல்கலைக்கழகத்தின் இணைவு பெற்றுள்ள சுயநிதி கலை அறிவியல் கல்லூரி ஆகும்.. இக்கல்லூரி தமிழ்நாட்டின் தலைநகர் சென்னையின் புறநகர் திருநின்றவூரில் செயல்பட்டுகிறது.
# ஜெயா கலை மற்றும் அறிவியல் கல்லூரி

## அறிமுகம்

இக்கல்லூரி அனைவருக்கும் கல்வி அளிக்கும் நோக்குடன் செயலபட்டு வருகின்றது. இக்கல்லூரி 1992இல் தொடங்கப்பட்டது..
# ஜெயா கலை மற்றும் அறிவியல் கல்லூரி

## படிப்புகள்

இக்கல்லூரியில் பின்வரும்படிப்புகள் வழங்கப்பட்டு வருகின்றன.
1. கலை, அறிவியல் இளங்கலை
1. கலை, அறிவியல் முதுகலை
1. சான்றிதழ் படிப்புகள்
# பாளையம் தொடருந்து நிலையம்

**பாளையம் தொடருந்து நிலையம்** (*Palayam railway station*, நிலையக் குறியீடு:*PALM*) இந்தியாவின் தமிழ்நாட்டின், திண்டுக்கல் மாவட்டத்திலுள்ள, பாளையம் நகரில் உள்ள ஒரு தொடருந்து நிலையமாகும்.  
இந்த நிலையம் புதியதாக உருவாக்கப்பட்ட சேலம் - கரூர் வழிதடங்களுக்கு இடையே அமைந்துள்ளது. இது மே 2013இல் செயல்படத் தொடங்கியது. இந்த நிலையம் இந்திய இரயில்வேயின், தென்னக இரயில்வே மண்டலத்தால் இயக்கப்படும், சேலம் தொடருந்து கோட்டத்தின் கீழ் செயல்படுகிறது.
# மினாட்டி மிஸ்ரா

**மினாட்டி மிஸ்ரா** (*Minati Mishra*, 1929 - சனவரி 6 2020) என்பவர் ஒரு இந்திய பாரம்பரிய நடனக் கலைஞர் மற்றும் நடிகை ஆவார். இவர் இந்திய பாரம்பரிய நடன வடிவமான ஒடிசியில் நிபுணத்துவம் கொண்டவராக அறியப்படுகிறார். இவர் 2011 இல் மிக வயது முதிர்ந்த ஒடிசி கலைஞராக அறிவிக்கப்பட்டார். இந்திய அரசால் வழங்கப்படும் நான்காவது மிக உயர்ந்த விருதான பத்மசிறீ விருதை 2012 இல் மிஸ்ராவுக்கு வழங்கி கௌரவித்தது.
# மினாட்டி மிஸ்ரா

## ஆரம்ப கால வாழ்க்கை

மினாட்டி மிஸ்ரா எனப்படும் **மினாட்டி தாஸ்**, 1929 ஆம் ஆண்டில் தற்போதைய இந்திய மாநிலமான ஒடிசாவின், கட்டக்கில் உள்ளூர் பள்ளியின் தலைமை ஆசிரியரான பசாந்தா குமார் தாசுக்கு மகளாகப் பிறந்தார், பசந்தாவின் மூன்று குழந்தைகளில் இவர் இளையவர் ஆவார். இவர் சிறு வயதிலேயே நடனம் மற்றும் இசையை கற்கத் தொடங்கினார். அஜித் கோஷின் பயிற்சியில் தீம் சார்ந்த நடனமும், ஒடிசி நடனக் கலைஞரான கபிச்சந்திரா கலிச்சரன் பட்நாயக்கிடமிருந்து பனபிஹாரி மைட்டி மற்றும் ஒடிசி ஆகியவற்றைக் கற்றார். 1950 ஆம் ஆண்டில், மினடி மிஸ்ரா புகழ்பெற்ற ஒடிசி குருவான கேளுச்சரண மகோபாத்திராவின் கீழ் நடனத்தைக் கற்கத் தொடங்கினார்.  
1954 ஆம் ஆண்டு மினாட்டி மிஸ்ரா, ஒடிசா அரசாங்கத்தின் உதவித்தொகையைப் பெற்று, ருக்மிணி தேவி அருண்டேலின் கலாசேத்திராவில் சேர்ந்தார். மேலும் குட்டி சரதா மற்றும் பெரிய சரதா ஆகியோரிடம் ஒரு ஆண்டு பரதநாட்டியம் கற்றுக்கொண்டார். அடுத்த ஆண்டு, இவர் இந்திய இலவச கலை கல்வி நிறுவனத்தில் இணைந்து, அங்கு பந்த வள்ளூர் பிள்ளை சொக்கலிங்கம் மற்றும் மினாட்சி சுந்தரம் பிள்ளை ஆகியோரின் கீழ் பயிற்சிபெற்றார். 1956 ஆம் ஆண்டில் மேடை ஏறிய இவர், அடுத்த மூன்று ஆண்டுகளில், இந்தியாவின் பல முக்கிய நகரங்களில் பல நிகழ்ச்சிகளை நிகழ்த்தினார். 1959 ஆம் ஆண்டில், இவர் சர்வதேச ஒளிப்படக் கழகத்தால் சுவிட்சர்லாந்திற்கு அழைக்கப்பட்டார், மேலும் சூரிச், லூசெர்ன், ஜெனீவா மற்றும் வின்டர்தர் ஆகிய இடங்களில் தன் ஆடலை நிகழ்த்தினார். மூன்று ஆண்டுகள் கழித்து, ஜெர்மனியின் மார்பர்க்கின் பிலியப் பல்கலைக்கழகத்தில் இந்தியவியலில் *நாட்டியசாஸ்திரம்* குறித்த ஆய்வறிக்கைக்கையை சமர்பித்து முனைவர் பட்டம் பெற்றார். 1963 ஆம் ஆண்டில், பெர்லின் சர்வதேசத் திரைப்பட விழாவில் ஆடுவதற்கு அழைக்கப்பட்டார். இவர் வெளிப்படுத்திய பாவம் மற்றும் அபிநயம் ஆகிய திறன்களுக்காக புகழ் பெற்றார்.
# மினாட்டி மிஸ்ரா

## நடிப்பு வாழ்க்கை

மிஸ்ரா ஐந்து ஒடியா படங்களில் நடித்துள்ளார். இவரது முதல் படம் *சூர்யமுகி* 1963 இல் வெளியிடப்பட்டது. அதைத் தொடர்ந்து *ஜீவன் சத்தி*, *சாதனா* மற்றும் *அருந்ததி* ஆகிய படங்களில் நடித்தார். இந்த நான்கு திரைப்படங்களும் ஒடியாவில் சிறந்த திரைப்படத்திற்கான தேசிய திரைப்பட விருதைப் பெற்றன. 1963 ஆம் ஆண்டு வங்காள மொழித் திரைப்படமான *நிர்ஜனா சாய்கேட்டிலும்* இவர் நடித்தார், அதில் இவர் கேளுச்சரண மகோபாத்திராவின் நடன இயக்கத்தில் பல ஒடிசி நடனங்களை ஆடினார். இவர் திரைப்படங்களில் நடித்து மட்டுமல்லாமல் தவிர, அனைத்திந்திய வானொலியில் ஏ கிரேடு கலைஞராகவும் இருந்தார். மேலும் இந்துஸ்தானி குரல் இசைக்காக *சங்கீத் பிரபாகர்* பட்டத்தையும் பெற்றார்.  
புவனேஸ்வரில் உள்ள உத்கல் இசை மகாவித்யாலயாவின் முதல்வராக மிஸ்ரா 1964 முதல் 1989 வரை இருந்தார். அங்கு இவர் பணியாற்றிய காலத்தில், நிறுவனம் அதன் பாடத்திட்டத்தை ஒழுங்குபடுத்தியது, கல்வி பாடத்திட்டத்தில் முறைப்படுத்தப்பட்ட ஒடிசி நடனம் மற்றும் இசைப் பயிற்சி, நாடக அம்சங்கள் போன்றவை அறிமுகப்படுத்தப்பட்டன. மற்றும் தேர்வு வழிகாட்டுதல்களை அமைத்தது, இவை அனைத்தும் ஒடிசியின் மறுமலர்ச்சிக்கு உதவியதாக கூறப்படுகிறது. ஒடிசியின் முதல் தலைமுறை குருக்களான பங்கஜ் சரண் தாஸ் மற்றும் தேபா பிரசாத் தாஸ் ஆகியோருடன் இணைந்து பணியாற்றுவதற்கான வாய்ப்பையும் இந்த நிறுவனம் வழங்கியது.
# மினாட்டி மிஸ்ரா

## ஓய்வு

1980 ஆம் ஆண்டில் பொறியாளராக இருந்த இவரது கணவர் நித்யானந்தா மிஸ்ரா இறந்தவுடன், மிஸ்ரா நடன நிகழ்ச்சிகளில் இருந்து ஓய்வு பெற்றார் மேலும் 1990 இல் முறைப்படி ஓய்வு பெற்றார். பின்னர் இவர் சுவிட்சர்லாந்தில் குடியேறினார் மேலும் சுவிட்சர்லாந்து, கனடா மற்றும் இந்தியாவில் நடன விழாக்கள், செயல்விளக்க சுற்றுப்பயணங்கள் மற்றும் பட்டறைகளில் தனது நேரத்தை செலவிட்டார்.  
இவர் 2020 சனவரி 6, அன்று சுவிட்சர்லாந்தில் இறந்தார்.
# மினாட்டி மிஸ்ரா

## திரைப்படவியல்

இவரது படங்களில் பின்வருவன அடங்கும்:
| 1963 | *சூர்யமுகி* | ஒடியா | பிரபுல்லா சென்குப்தா |  |
| --- | --- | --- | --- | --- |
| 1963 | *ஜீவன் சதி* | ஒடியா | பிரபாத் முகர்ஜி |  |
| 1963 | *நிர்ஜன் சாய்கேட்* | பெங்காலி | தபன் சின்ஹா |  |
| 1964 | *சாதனா* | ஒடியா | பிரபாத் முகர்ஜி |  |
| 1967 | அருந்ததி | ஒடியா | பிரபுல்லா சென்குப்தா |  |
| 1967 | *பாய் ப au ஜா* | ஒடியா | சரதி | } |
# மினாட்டி மிஸ்ரா

## விருதுகள் மற்றும் அங்கீகாரங்கள்

மிஸ்ரா 1975 ஆண் ஆண்டு ஒரிசா சங்கீத நாடக அகாதமி விருதைப் பெற்றார். மேலும் இவர் கலிங்க சாஸ்திர சங்க பரிஷத் விருதையும் பெற்றார். 2000 ஆம் ஆண்டில், சங்கீத நாடக அகாதமி விருதையும் பெற்றார் . 2012 ஆம் ஆண்டில், இந்திய அரசு இவருக்கு இந்தியாவின் நான்காவது மிக உயரிய விருதான பத்மசிறீ விருதை வழங்கியது.
# சாமிக்கண்ணு

**சாமிக்கண்ணு** என்பவர் தமிழ்த் திரைப்பட நடிகர் ஆவார். இவர் 1954 ஆம் ஆண்டு புதுயுகம் என்ற திரைப்படத்தின் மூலம் தமிழ்த் திரையுலகில் அறிமுகமானார். இவர் அன்னக்கிளி, வண்டிச் சக்கரம், ஜானி, முள்ளும் மலரும், போக்கிரி ராஜா, சகலகலாவல்லவன், என் ராசாவின் மனசிலே, மகா பிரபு என பல திரைப்படங்களில் நடித்துள்ளார்.
# சாமிக்கண்ணு

## மறைவு

சாமிக்கண்ணு சென்னை பள்ளிக்கரணையில் வசித்துவந்தார். இவர் ஜூன் 3, 2017 அன்று உடல்நலக்குறைவு காரணமாக இறந்தார்.
# சாமிக்கண்ணு

## திரைப்படத்துறை

இத்திரைப்படங்களின் பட்டியல் முழுமையானதல்ல. விரிவாக்கம் செய்யப்படலாம்.
# சாமிக்கண்ணு

## திரைப்படத்துறை

### 1950களில்

| 1954 | புதுயுகம் | அறிமுக திரைப்படம் | } |
| --- | --- | --- | --- |
# சாமிக்கண்ணு

## திரைப்படத்துறை

### 1960களில்

| 1961 | சபாஷ் மாப்பிள்ளை |  |
| --- | --- | --- |
| 1964 | கர்ணன் |  |
| 1965 | பூஜைக்கு வந்த மலர் | துணிகடை முதலாளி |
| 1966 | சித்தி (திரைப்படம்) | திருமண தரகர் |
| 1966 | கொடிமலர் |  |
| 1966 | செல்வம் |  |
| 1966 | சின்னஞ்சிறு உலகம் |  |
| 1967 | பேசும் தெய்வம் |  |
| 1967 | பாமா விஜயம் |  |
| 1967 | அனுபவி ராஜா அனுபவி |  |
| 1967 | நான் |  |
| 1967 | பெண்ணேநீவாழ்க |  |
| 1968 | பணமா பாசமா |  |
| 1968 | ஜீவனாம்சம் |  |
| 1968 | எங்க ஊர் ராஜா |  |
| 1969 | குலவிளக்கு |  |
| 1969 | சுபதினம் |  |
# சாமிக்கண்ணு

## திரைப்படத்துறை

### 1970s

| 1970 | மாலதி |  |
| --- | --- | --- |
| 1971 | சவாலே சமாளி |  |
| 1971 | மீண்டும் வாழ்வேன் | காண்ஸ்டபில் இதயராஜா |
| 1972 | நவாப் நாற்காலி |  |
| 1972 | குறத்தி மகன் |  |
| 1972 | என்ன முதலாளி சௌக்கியமா |  |
| 1972 | பட்டிக்காடா பட்டணமா |  |
| 1973 | ராஜபார்ட் ரங்கதுரை |  |
| 1973 | பொண்ணுக்கு தங்க மனசு |  |
| 1974 | உரிமைக்குரல் |  |
| 1975 | மனிதனும் தெய்வமாகலாம் |  |
| 1975 | பிஞ்சு மனம் |  |
| 1975 | கஸ்தூரி விஜயம் |  |
| 1975 | ஆயிரத்தில் ஒருத்தி |  |
| 1975 | பாட்டும் பரதமும் |  |
| 1976 | அன்னக்கிளி |  |
| 1976 | பாலூட்டி வளர்த்த கிளி |  |
| 1976 | உங்களில் ஒருத்தி |  |
| 1977 | பட்டினப்பிரவேசம் |  |
| 1977 | இன்றுபோல் என்றும் வாழ்க |  |
| 1977 | கவிக்குயில் |  |
| 1977 | பாலாபிஷேகம் |  |
| 1978 | சங்கர் சலீம் சைமன் |  |
| 1978 | முள்ளும் மலரும் | பயபுள்ள |
| 1978 | ஸ்ரீ காஞ்சி காமாட்சி |  |
| 1978 | என் கேள்விக்கு என்ன பதில் |  |
| 1979 | வீட்டுக்கு வீடு வாசப்படி |  |
| 1979 | உதிரிப்பூக்கள் |  |
# சாமிக்கண்ணு

## திரைப்படத்துறை

### 1980s

| 1980 | நீர் நிலம் நெருப்பு |
| --- | --- |
| 1980 | பூட்டாத பூட்டுகள் |
| 1980 | ஜானி |
| 1980 | வண்டிச்சக்கரம் |
| 1981 | நண்டு |
| 1981 | சிவப்பு மல்லி |
| 1981 | சுமை |
| 1981 | குடும்பம் ஒரு கதம்பம் |
| 1982 | போக்கிரி ராஜா |
| 1982 | மெட்டி |
| 1982 | எச்சில் இரவுகள் |
| 1982 | *ஹிட்லர் உமாநாத்* |
| 1982 | அந்த ராத்திரிக்கு சாட்சி இல்லை |
| 1982 | சகலகலா வல்லவன் |
| 1983 | தூரம் அதிகமில்லை |
| 1983 | புத்திசாலிப் பைத்தியங்கள் |
| 1985 | கரையைத் தொடாத அலைகள் |
| 1987 | சின்னக்குயில் பாடுது |
| 1988 | மனசுக்குள் மத்தாப்பூ |
# சாமிக்கண்ணு

## திரைப்படத்துறை

### 1990s

| 1990 | வரவு நல்ல உறவு |  |  |
| --- | --- | --- | --- |
| 1990 | நானும் இந்த ஊர்தான் |  |  |
| 1990 | வேடிக்கை என் வாடிக்கை |  |  |
| 1990 | மதுரை வீரன் எங்க சாமி |  |  |
| 1991 | நாடு அதை நாடு |  |  |
| 1991 | என் ராசாவின் மனசிலே | தங்கமுத்து |  |
| 1993 | முற்றுகை |  |  |
| 1996 | வைகறை பூக்கள் | இறுதிப்படம் | } |
# இட்ஜ்தாவி

**இட்ஜ்தாவி** (**Itjtawy** எகிப்தின் மத்தியகால இராச்சியத்தின் பனிரெண்டாம் வம்சத்தை நிறுவிய மன்னர் முதலாம் அமெனம்ஹத், தீபை நகரத்திற்கு அடுத்து கிமு 1991-இல் நிறுவிய புதிய தலைநகரம் ஆகும். எதிரிகளிடமிருந்து தற்காத்து கொள்வதற்கு இப்புதிய நகரத்தை முதலாம் அமெனெம்கத் நிறுவினார். இட்ஜ்தாவி நகரம், தற்கால எகிப்து நாட்டில் பையூர்ம் ஆளுநகரத்தில் உள்ளது.
இந்நகரத்தில் எகிப்தின் பனிரெண்டாம் வம்ச மன்னர்களில் பிரமிடுகள் உள்ளது. இட்ஜ்தாவி நகரம் 12-ஆம் வம்சம் மற்றும் 13-ஆம் வம்சத்தவர்களுக்கு தலைநகரமாக இருந்தது.
# இட்ஜ்தாவி

## பண்டைய எகிப்திய நகரங்கள்

- அமர்னா
- அல்-உக்சுர்
- அலெக்சாந்திரியா
- ஆவரிஸ்
- கீசா
- கோப்திய கெய்ரோ
- சக்காரா
- தனீஸ்
- தீபை
- பை-ராமேசஸ்
- மெம்பிஸ்
- மென்டிஸ்
- ஹெராக்கிலியோபோலிஸ் மக்னா
# இட்ஜ்தாவி

## இதனையும் காண்க

- பண்டைய எகிப்திய அரசமரபுகள்
# கோயன்ராட் எல்ஸ்ட்

**கோயன்ராட் எல்ஸ்ட்** (பிறப்பு: ஆகஸ்ட் 7, 1959) பெல்ஜிய ஓரியண்டலிஸ்ட் மற்றும் இருபதுக்கும் மேற்பட்ட புத்தகங்களை எழுதியவர். இந்து மதம், மதம், அரசியல் மற்றும் வரலாறு குறித்த புத்தகங்களை எழுதியுள்ளார்.  
லியுவென் பல்கலைக்கழகத்தில் இந்தாலஜி, சினாலஜி மற்றும் தத்துவத்தில் பட்டம் பெற்றார். 1988 மற்றும் 1992 க்கு இடையில், எல்ஸ்ட் பனாரஸ் இந்து பல்கலைக்கழகத்தில் இருந்தார். 1999 இல், பி.எச்.டி. ஆசிய ஆய்வுகளில். இந்து மறுமலர்ச்சி குறித்த அவரது முனைவர் பட்ட ஆய்வு "Decolonizing the Hindu Mind " என்று வெளியிடப்பட்டது. அவரது முதல் புத்தகங்கள் அயோத்தி சர்ச்சையைப் பற்றியது. இந்த புத்தகங்கள் அவருக்கு பாராட்டு மற்றும் அவதூறு இரண்டையும் பெற்றுள்ளன. பண்டைய இந்திய வரலாறு குறித்தும் எழுதியுள்ளார்.
# கோயன்ராட் எல்ஸ்ட்

## துணை நூல்கள்

- (Also included in Vinay Chandra Mishra and Parmanand Singh, eds.: *Ram Janmabhoomi Babri Masjid, Historical Documents, Legal Opinions & Judgments*, Bar Council of India Trust, Delhi 1991.)
-
-
-
-
-
-
-
-
-
-
-
-
-
-
-
-
-
-
-
-
- Still no trace of an Aryan invasion : a collection on Indo-European origins . Aryan Books International, 2018.
- Hindu Dharma and the Culture Wars. Rupa (2019)
-
-
-
- Het boek bij het Boek (“The companion book to the Book”, Waregem 2009)
- The India chapter in Wim Van Rooy & Sam Van Rooy, eds.: De islam. Kritische essays over een politieke religie (“Islam: Critical Essays on a Political Religion”), ASP, Brussels 2010.
- De donkere zijde van het boeddhisme (“The Dark Side of Buddhism”, Mens & Cultuur, Ghent 2010)
- Heidendom in India: hindoeïsme en christendom, dialoog tussen vreemden (“Paganism in India: Hindus and Christians, Dialogue between Strangers”, Mens & Cultuur, Ghent 2014):
# அம்ரோகா யுத்தம்

**அம்ரோகா யுத்தம்** 20 திசம்பர் 1305 ஆம் ஆண்டு இந்தியாவின் தில்லி சுல்தானாகம் மற்றும் நடு ஆசியாவின் மங்கோலிய சகதை கானேடு ஆகியவற்றின் இராணுவங்களுக்கு இடையில் நடைபெற்றது. மாலிக் நாயக்கால் தலைமை தாங்கப்பட்ட தில்லி படையானது அலி பெக் மற்றும் தர்தக் ஆகியவர்களால் தலைமை தாங்கப்பட்ட மங்கோலிய ராணுவத்தை தற்கால உத்திரபிரதேசத்தின் அருகிலுள்ள அம்ரோகா என்ற இடத்தில் தோற்கடித்தது.
# அம்ரோகா யுத்தம்

## பின்புலம்

மங்கோலிய சகதை கானேடானது பதிமூன்றாம் நூற்றாண்டில் தில்லி சுல்தானகத்தின் மீது பல முறை படையெடுத்தது. அலாவுதீன் கல்ஜி தில்லி அரியணைக்கு வந்த பிறகு நான்கு முறை அத்தகைய படையெடுப்புகளை முறியடித்தமுறியடித்தார். அந்த படையெடுப்புகள் 1297-98, 1298-99, 1299 மற்றும் 1303 ஆகிய ஆண்டுகளில் நடைபெற்றன. 1303 ஆம் ஆண்டு படையெடுப்பின்போது மங்கோலியர்கள் அலாவுதீனின் தலைநகரான தில்லிக்குள் நுழைந்தனர். இந்நிகழ்வு மங்கோலிய படையெடுப்புகள் மீண்டும் நடைபெறாமல் தடுக்க தொடர்ச்சியான நடவடிக்கைகளை எடுக்க அலாவுதீனை தூண்டியது. புதிதாக கட்டப்பட்ட சிரி கோட்டையில் அலாவுதீன் தங்க ஆரம்பித்தார். எல்லைப்புற பகுதிகளில் பல கோட்டைகளை புணரமைத்து புதிய கோட்டைகளை கட்டி அங்கு சக்தி வாய்ந்த தளபதிகளை பணியமர்த்தினார்.
# அம்ரோகா யுத்தம்

## இந்தியாவை நோக்கிய மங்கோலிய அணிவகுப்பு

அலாவுதீனின் தடுப்பு நடவடிக்கைகளையும் மீறி 1305 ஆம் ஆண்டு அலி பெக் தலைமையிலான ஒரு மங்கோலியப் படை தில்லி சுல்தானகத்தின் மீது படையெடுத்தது. தில்லியைச் சேர்ந்த வரலாற்றாளர் ஜியாவுதீன் பரணி அலி பெக்கை ஒரு செங்கிஸ்கானின் வழித்தோன்றல் என்று குறிப்பிடுகிறார். உண்மையில் அலி பெக் கொங்கிராடு என்ற பழங்குடி இனத்தைச் சேர்ந்தவர் ஆவார். ஆனால் செங்கிஸ்கானின் மகன் ஒகோடி கானின் வழிவந்த ஒரு இளவரசியை அலி பெக் மணந்திருந்தார்.  
அலி பெக்கிற்கு உறுதுணையாக தர்தக் மற்றும் தரகை (சில சமயங்களில் தவறாக "தர்கி" என்றும் அழைக்கப்படுகிறார்) ஆகிய தளபதிகள் இருந்தனர். இந்தியாவிற்கு தரகை வருவது இது மூன்றாவது முறையாகும். தரகை முதல்முறையாக 1299 ஆம் ஆண்டில் இந்தியா மீதான மங்கோலிய படையெடுப்பில் ஒரு தளபதியாக குத்லுக் கவாஜாவின் ராணுவத்தில் பணிபுரிந்தார். 1303 ஆம் ஆண்டின் படையெடுப்பின்போது தரகை அப்படையெடுப்பிற்கு தலைமை தாங்கினார். எனினும் இந்த முறை மங்கோலிய ராணுவம் ஜீலம் ஆற்றை கடக்கும் பொழுது தரகை ராணுவத்தில் இருந்து பிரிந்து தனது நாட்டிற்கு திரும்பி விட்டார். அமீர் குஸ்ரா என்கிற தில்லி சுல்தானகத்தின் வரலாற்றாளரின் *தவல் ராணி* என்ற நூல் தரகையை பிற்காலத்தில் மங்கோலியர்கள் கொன்றதாக கூறுகிறது.  
தரகை இராணுவத்திலிருந்து பிரிந்தபிறகு அலி பெக் மற்றும் தர்தக் இந்தியாவின் தற்கால பஞ்சாப் பகுதியை நோக்கிய தங்களது அணிவகுப்பை தொடர்ந்தனர். அமீர் குஸ்ராவின் கூற்றுப்படி மங்கோலிய இராணுவமானது 50,000 வீரர்களை கொண்டிருந்தது. எனினும் மற்ற வரலாற்றாளர்கள் குறைந்த எண்ணிக்கையையே குறிப்பிடுகின்றனர். அவர்கள் 30,000 வீரர்கள் வரை எண்ணிக்கையை குறைத்து கூறுகின்றனர். பஞ்சாப் பகுதியானது அலாவுதீனின் அதிகாரியான மாலிக் நாயக்கின் கட்டுப்பாட்டில் இருந்தது. மாலிக் நாயக் இந்து மதத்திலிருந்து இஸ்லாம் மதத்திற்கு மாறியவராவார். மேலும் அவர் நாயக், மனிக் அல்லது மானக் என்றும் சில கையெழுத்துப் பிரதிகளில் குறிப்பிடப்பட்டுள்ளார். இசமி என்ற வரலாற்றாளர் தவறாக இவரை "நானக்" என்று அழைக்கிறார். அமீர் குஸ்ராவின் *கைசன்-உல்-ஃபுது* என்கிற நூலின் ஒரு கையெழுத்துப் பிரதி அவரின் பெயரை *மாலிக் நய்ப்* என்று தவறாக குறிப்பிடுகிறது. சில பிற்கால வரலாற்றாளர்கள் இப்பெயரை *மாலிக் நைப்* (இது மாலிக் கபூருக்கு பிற்காலத்தில் கொடுக்கப்பட்ட ஒரு பட்டமாகும்) என்று படித்தனர். இதனை அடிப்படையாகக் கொண்டு அப்த் அல்-காதிர் படவுனி என்கிற வரலாற்றாளர் மாலிக் நாயக் பெயரை மாலிக் கபூர் என்று தவறாக குறிப்பிடுகிறார். உண்மையில் மாலிக் நாயக் என்பவர் மற்றொரு அதிகாரியாவார். அவருக்கு *அகுர்பெக்-இ-மைஸ்ரா* என்ற பட்டம் கொடுக்கப்பட்டிருந்தது. அப்பட்டத்திற்கு குதிரையின் தலைவன் என்று பொருள். மேலும் அவர் சமனா மற்றும் சுனம் ஆகிய பகுதிகளில் வரி வசூலிக்கும் உரிமையை பெற்றிருந்தார்.  
மாலிக் நாயக்கால் நிர்வாகம் செய்யப்பட்ட பகுதியில் இருந்த எந்த எல்லைப்புற கோட்டைகளையும் மங்கோலியர்கள் தாக்கவில்லை. அவர்கள் தில்லியை நேரடியாக தாக்குவார்கள் என்று கருதிய மாலிக் நாயக் தனது ராணுவத்தை தில்லியை நோக்கி தலைமை தாங்கி சென்றதாக தெரிகிறது. எனினும் முந்தைய படையெடுப்புகளை போல் இந்த முறை மங்கோலியர்கள் தில்லியை தாக்கவில்லை. தில்லி நகரம் கடுமையான பாதுகாப்பில் இருந்தது என்பதை மங்கோலியர்கள் உணர்ந்திருந்தனர். மேலும் முற்காலத்தில் மங்கோலிய ராணுவங்களால் அதனைக் கைப்பற்ற முடியவில்லை என்பதனையும் அவர்கள் உணர்ந்திருந்தனர். எனவே சிவாலிக் குன்றுகளில் அடிவாரங்களில் இருந்த பகுதிகளை சூறையாடிய மங்கோலியர்கள் இமயமலை அடிவாரத்தின் வழியே தென்கிழக்காக கங்கைச் சமவெளிகளுக்கு சென்றனர்.
# அம்ரோகா யுத்தம்

## அலாவுதீனின் பதில்

அலாவுதீன் 30,000 பேர் கொண்ட வலிமையான குதிரைப் படையை மாலிக் நாயக்கின் தலைமையில் மங்கோலியர்களை தோற்கடிக்க அனுப்பினார். மாலிக் நாயக்கிற்கு உறுதுணையாக அலாவுதீனின் தளபதிகளான பரம் அய்பா, துக்ளக், மஹ்மூத் சர்டியா, கர்ம்சி, கட்டா, தக்லி, மற்றும் துளக் ஆகியோர் சென்றனர். இந்த ராணுவம் மங்கோலியர்களை தற்கால அம்ரோகா மாவட்டத்தின் ஏதோ ஒரு பகுதியில் 20 டிசம்பர் 1305 ஆம் ஆண்டு சந்தித்தது.  
மங்கோலியர்கள் ஒன்று அல்லது இரண்டு வலிமையற்ற தாக்குதல்களைத் தில்லி இராணுவத்தின் மீது தொடுத்தனர். அலாவுதீனின் அரசவை வரலாற்றாளரான அமீர் குஸ்ராவின் கூற்றுப்படி மங்கோலியர்கள் "புயல் அடிக்கும் போது புயலுக்கு எதிராக பறக்கும் கொசுக்களைப் போல்" செயல்பட்டனர். தில்லி இராணுவமானது மங்கோலியர்களை தோற்கடித்தது. மற்றொரு தில்லி வரலாற்றாளரான ஜியாவுதீன் பரணியின் கூற்றுப்படி யுத்தத்தில் வென்ற பிறகு இறந்துபோன மங்கோலியர்களுக்கு சொந்தமான 20,000 குதிரைகளை அலாவுதீன் பிடித்தார்.
# அம்ரோகா யுத்தம்

## பின்விளைவுகள்

மாலிக் நாயக் மற்றும் அவரது வெற்றிகரமான ராணுவத்தை வரவேற்பதற்காக அலாவுதீன் தில்லியில் ஒரு விழாக்கோலம் பூண்ட அவையை கூட்டினார். *சவுத்ரா-இ சுபானியில்* அலாவுதீன் ஒரு அரியணையில் வீற்றிருந்தார். தில்லி இராணுவமானது இரட்டை வரிசையில் நீண்ட தூரத்திற்கு நின்றது. பரணியின் கூற்றுப்படி இந்த விழாவை காண பெரும் கூட்டம் கூடியது. இதன்காரணமாக ஒரு கோப்பை தண்ணீர் மிக அதிகமான விலைக்கு விற்கப்பட்டது.  
சரணடைந்த மங்கோலிய தளபதிகளான அலி பெக் மற்றும் தர்தக் ஆகியோர் மற்ற மங்கோலிய கைதிகளுடன் அலாவுதீனின் முன்பு நிறுத்தப்பட்டனர். அமீர் குஸ்ராவின் கூற்றுப்படி கைது செய்யப்பட்டவர்களில் சிலரை கொல்லவும் மற்றவர்களை சிறையில் அடைக்கவும் அலாவுதீன் ஆணையிட்டார். எனினும் பரணியின் கூற்றுப்படி அனைத்து கைதிகளும் யானைகளால் மிதிக்கப்பட்டு கொல்லப்பட வேண்டுமென அலாவுதீன் ஆணையிட்டார். இவ்வாறாக கைது செய்யப்பட்டவர்களின் எண்ணிக்கை 9,000 ஆகும். பதினாறாம் நூற்றாண்டு வரலாற்றாளர் ஃபிரிஷ்டா 8,000 மங்கோலியர்களின் தலைகள் சிரி கோட்டையை கட்ட அலாவுதீனால் பயன்படுத்தப்பட்டதாக கூறுகிறார்.  
அமீர் குஸ்ரா மற்றும் இசாமி ஆகிய வரலாற்றாளர்கள் அலி பெக் மற்றும் தர்தக் ஆகியோர் அலாவுதீனால் மன்னிக்கப்பட்டு மரண தண்டனையில் இருந்து விலக்கு பெற்றனர் (அவர்களது உயர்பதவி காரணமாக இவ்வாறு அவர்கள் நடத்தப்பட்டிருக்கலாம்) என்று கூறுகின்றார். அமீர் குஸ்ராவின் கூற்றுப்படி தளபதிகளில் ஒருவர் அவருக்கு "எந்தத் தீங்கும் செய்யப்படாத போதும்" இறந்துவிட்டதாகவும், மற்றொருவர் "தனித்து விடப்பட்டதாகவும்" கூறுகிறார். மேலும் அவர் "அவர்களை விளையாட்டுகளில் ஈடுபடுத்தி ஒவ்வொருவரையும் அலாவுதீன் மரணமடைய செய்ததாக" கூறுகிறார். இசாமி என்ற வரலாற்றாளரின் கூற்றுப்படி அலாவுதீன் அந்த இரண்டு தளபதிகளுக்கும் அமீர் (உயர்நிலை உடைய அதிகாரிகள்) பதவி கொடுத்து ஒவ்வொருவருக்கும் இந்தியாவில் பிறந்த அடிமைப் பெண்ணை கொடுத்ததாக கூறுகிறார். இரண்டு மாதங்களுக்குப் பிறகு குடிபோதையில் இருந்த தர்தக் தனது இராணுவத்திற்கு மற்றும் தனது உடமைகளுக்கு ஏற்பட்ட கதி குறித்து கேள்வி எழுப்பியதாக கூறப்படுகிறது. இதன் காரணமாக அவரை கொல்ல அலாவுதீன் உத்தரவிட்டார். சில காலங்களுக்குப் பிறகு "தனது மனதில் இருந்த தீய எண்ணங்கள்" காரணமாக அலி பெக் கொல்லப்பட்டதாக இசாமி கூறுகிறார்.  
வரலாற்றாளர் பீட்டர் ஜாக்சன் அலி பெக் மற்றும் தர்தக் ஆகியோர் ஏராளமான எண்ணிக்கையிலான மங்கோலியர்களோடு கொல்லப்பட்டிருக்கலாம் என்று கருதுகிறார். ஏனெனில் அலாவுதீனுக்கு எதிராக கிளர்ச்சி செய்ததற்காக 1311 ஆம் ஆண்டு தில்லி சுல்தானகத்தில் ஏராளமான மங்கோலியர்கள் மொத்தமாக கொல்லப்பட்டனர். அவர்களோடு இந்த இருவரும் கொல்லப்பட்டு இருக்கலாம் என்று அவர் கருதுகிறார்.
# சீத்தாராம் சிங்

**சீத்தாராம் சிங்** *(Sitaram Singh)* இந்தியாவின் பதினான்காவது மக்களவையில் உறுப்பினராக இருந்தார். 1948 ஆம் ஆண்டு நவம்பர் 12 ஆம் நாள் பிறந்த இவர் 2014 ஆம் ஆண்டு சனவரி மாதம் 11 ஆம் நாள் வரை வாழ்ந்தார் . ராசுடிரிய சனதா தளம் கட்சியின் உறுப்பினரான இவர் பீகார் மாநிலத்தின் சியோகர் மக்களவைத் தொகுதியை பிரதிநிதித்துவப்படுத்தினார். 1990 முதல் 1995 வரை பீகாரில் தனிப் பொறுப்பில் மாநில அமைச்சராக பணியாற்றியுள்ளார். சீத்தாராம் சிங் 1995- முதல் 2004 வரை பீகாரின் அமைச்சரவையிலும் அமைச்சராக பணியாற்றினார். 1985 முதல் 2004 வரை இவர் தொடர்ச்சியாக நான்கு முறை மதுபன் சட்டமன்றத் தொகுதியை பிரதிநிதித்துவப்படுத்தியுள்ளார். . மக்கள் தலைவராக கருதப்பட்ட சீத்தாராம் சிங், சமூகத்தின் முன்னேற்றத்திற்கான தனது போராட்டத்தைத் தொடர்ந்தார்.
# பிந்தியாவாசினி தேவி

**பிந்தியவாசினி தேவி** (இறப்பு 2006) ஒரு இந்திய நாட்டுப்புற இசைக்கலைஞர் மற்றும் நாட்டுப்புற இசையை ஊக்குவிக்கும் பாட்னாவைச் சேர்ந்த இசை அகாடமியான *விந்தியா கலா மந்திர்* நிறுவனர் ஆவார். *விந்தியா கலா மந்திர்* லக்னோவின் பட்கண்டே பல்கலைக்கழகத்துடன் 55 ஆண்டுகளாக தொடர்புடையது. இது இப்போது அவரது மருமகள் ஷோபா சின்ஹா, மகன் சுதிர் குமார் சின்ஹா ஆகியோரால் நடத்தப்படுகிறது. அவர் இந்தியாவின் பீகார் மாநிலத்தில் முசாபர்பூரில் பிறந்தார். மைதிலி, போஜ்புரி மற்றும் மாகாஹி நாட்டுப்புற இசையில் நிபுணத்துவம் பெற்றவர். *விவா கீத்* திரைப்படத்தில் *சோட் துல்ஹா கே* என்ற பிரபலமான பாடலையும் அவர் பாடியுள்ளார். மேலும் அவரது பல பாடல்கள் குறுவட்டு வடிவத்தில் வெளியிடப்பட்டுள்ளன.  
1974 ஆம் ஆண்டில் இந்திய அரசு அவருக்கு நான்காவது மிக உயர்ந்த விருதான பத்மஸ்ரீ விருதை வழங்கியது . சங்கீத நாடக அகாடமி 1991 ஆம் ஆண்டில் தனது வருடாந்திர விருதை அவருக்கு வழங்கியது. அவர் 1998 இல் மத்திய பிரதேச அரசிடமிருந்து *அஹில்யா பாய் விருதைப்* பெற்றார். பிந்தியவாசினி தேவி தனது கங்கர்பாக் இல்லத்தில் 18 ஏப்ரல் 2006 அன்று தனது 86 வயதில் இறந்தார்.
# பழனி தொடருந்து நிலையம்

**பழனி தொடருந்து நிலையம்** (*Palani railway station*) தமிழகத்தின் மேற்குப் பகுதியில் அமைந்துள்ள பழனியின் மத சுற்றுலா நகரத்திற்கு சேவை செய்யும் ***ஒற்றை மின்சார*** தொடருந்து நிலையமாகும். இந்த தொடருந்து நிலையம், தென்னக இரயில்வே மண்டலத்தின் மதுரை தொடருந்து கோட்டத்தின் ஒரு பகுதியாக இந்த நிலையம் பொள்ளாச்சி-திண்டுக்கல் பிரிவில் உள்ளது.
# பழனி தொடருந்து நிலையம்

## திட்டங்கள் மற்றும் வளர்ச்சி

இந்திய ரயில்வேயின் அமிர்த பாரத் நிலையத் திட்டத்தின் கீழ் மேம்படுத்தப்பட வேண்டிய தமிழ்நாட்டின் 73 நிலையங்களில் இதுவும் ஒன்றாகும். இந்திய இரயில்வேயின் அமிர்த பாரத் நிலையத் திட்டத்தின் கீழ் மேம்படுத்தப்படுவதற்கு தமிழ்நாட்டிலுள்ள 532 தொடருந்து நிலையங்களில் தேர்ந்தெடுக்கப்பட்ட 77 நிலையங்களில் இதுவும் ஒன்றாகும். அம்ரித் பாரத் திட்டத்தின் கீழ் தமிழ்நாட்டிற்கென 4100கோடி நிதி ஒதுக்கீடு செய்யப்பட்டுள்ளது. மத்திய அரசின் உள்கட்டமைப்புக்கான பிரதமர் கதி சக்தி அமைப்பின் கீழ் இத்திட்டம் செயற்படுத்தப்படுகிறது.  
அமிர்த பாரத் திட்டத்தின் கீழ் மதுரை தொடருந்து கோட்டத்தில் பழனி தொடருந்து நிலையத்தை புதுப்பிக்கும் பணிக்கு 13.88 ரூபாய் ஒதுக்கப்பட்டுள்ளது.
# பழனி தொடருந்து நிலையம்

## மின்மயமாக்கல்

பாலக்காடு சந்திப்பிலிருந்து இந்த நிலையம் வரை, இந்த ஒருவழிப்பாதை டீசல் பாதையிலிருந்து மின்சார பாதையாக மாற்றப்பட்டுள்ளது. இதில் பாலக்காடு நகரம், மீனாட்சிபுரம், பொள்ளாச்சி சந்திப்பு, உடுமலைப்பேட்டை மற்றும் பழனி போன்ற தொடருந்து நிலையங்கள் உள்ளன. இந்த தொடருந்து நிலையத்திலிருந்து திண்டுக்கல் சந்திப்பு வரை மின்மயமாக்கும் பணி இன்னும் முடிக்கப்படவில்லை.
# பழனி தொடருந்து நிலையம்

## தொடருந்துகள்

பழனி தொடருந்து நிலையம் வழியாக தற்போது இயக்கப்படும் தொடருந்து சேவைகள் வருமாறு:-
# பழனி தொடருந்து நிலையம்

## தொடருந்துகள்

### அதிவிரைவு தொடருந்துகள்

- 22651 - எம்ஜிஆர் சென்னை சென்ட்ரல் (MAS) முதல் பாலக்காடு சந்திப்பு (PGT)
- 22652 - பாலக்காடு சந்திப்பு (PGT) முதல் MGR சென்னை சென்ட்ரல் (MAS)
# பழனி தொடருந்து நிலையம்

## தொடருந்துகள்

### மெயில்/விரைவு தொடருந்துகள்

- 06029 - மேட்டுப்பாளையம் (MTP) முதல் திருநெல்வேலி சந்திப்பு (TEN) வழியாக தென்காசி சந்திப்பு (TSI)
- 06030 - திருநெல்வேலி சந்திப்பு (TEN) முதல் மேட்டுப்பாளையம் (MTP) வரை தென்காசி சந்திப்பு (TSI)
- 16343 - அமிர்தா எக்ஸ்பிரஸ் (திருவனந்தபுரம் சந்திப்பு (TVC) முதல் மதுரை சந்திப்பு (MDU))
- 16344 - அமிர்தா எக்ஸ்பிரஸ் (மதுரை சந்திப்பு (MDU) முதல் திருவனந்தபுரம் சந்திப்பு (TVC))
- 16731 - பாலக்காடு சந்திப்பு (PGT) முதல் திருச்செந்தூர் (TCN)
- 16732 - திருச்செந்தூர் (TCN) முதல் பாலக்காடு சந்திப்பு (PGT)
# பழனி தொடருந்து நிலையம்

## தொடருந்துகள்

### முன்பதிவு செய்யப்படாத தொடருந்துகள்

- 06462 - பழனி (PLNI) முதல் கோயம்புத்தூர் சந்திப்பு (CBE)
- 06479 - பழனி (PLNI) - மதுரை சந்திப்பு (MDU) எக்ஸ்பிரஸ் சிறப்பு
- 56608 - பழனி (PLNI) முதல் கோயம்புத்தூர் சந்திப்பு (CBE) (பயணிகள்)
- 56623 - பழனி (PLNI) முதல் மதுரை சந்திப்பு (MDU) (பயணிகள்)
# பழனி தொடருந்து நிலையம்

## வண்டிகளின் வரிசை

| வண்டி எண். | பெயர் | புறப்படும் இடம் | சேரும் இடம் | நேரம் | சேவை நாட்கள் | வழித்தடம் |
| --- | --- | --- | --- | --- | --- | --- |
# பெருந்துறை தொடருந்து நிலையம்

**பெருந்துறை தொடருந்து நிலையம்** (*Perundurai railway station*, நிலையக் குறியீடு:*PY*) இந்தியாவின் தமிழ்நாடு மாநிலத்தில், ஈரோடு மாவட்டத்தில் உள்ள பெருந்துறை நகரில் இருக்கும் ஒரு தொடருந்து நிலையமாகும்.
# பெருந்துறை தொடருந்து நிலையம்

## அமைவிடம்

ஈரோடு சந்திப்பு மற்றும் கோயம்புத்தூர் சந்திப்புக்கு இடையே, ஜோலார்பேட்டை - சோரனூர் வழித்தடத்தில் அமைந்துள்ள இந்நிலையம், தென்னக இரயில்வேயின், சேலம் தொடருந்து கோட்டத்தின் கீழ் செயல்படுகிறது. இது ஈரோடு சந்திப்பிலிருந்து 13 கிலோமீட்டர் (8.1 மைல்) தொலைவில் அமைந்துள்ளது.  
ஈரோடு சந்திப்புக்கும், கோயம்புத்தூர் சந்திப்புக்கும் இடையே இயங்கும் எட்டு பயணிகள் தொடருந்துகள், இங்கு நிறுத்தப்படுகிறது.
# பெருந்துறை தொடருந்து நிலையம்

## எதிர்கால வளர்ச்சிகள்

இந்நிலையம் குழும முதலாளியச் சமூகப் பொறுப்புத் திட்டத்தைன்கீழ் இந்த வட்டார வணிக நிருவனங்கள, கல்விநிறுவனங்களின் உதவியோடு வளர்த்தெடுக்கப்படும்.  
இந்திய விடுதலைக்கு முன்பே நகரையும் ப் பகுதியையும் பெருந்துறை வழியாக இணைக்கும் புதிய இருப்புத்தொடருக்கான முன்மொழிவுகள் வழங்கப்பட்டுள்ளன. இத்தொடர் தருமபுரம், காங்கேயம், சென்னிமலை, ஈரோடு சந்திப்பு, கோபிசெட்டிபாளையம், சத்தியமங்கலம் ஊடாகச் செல்லும். நாளடைவில் இந்த முன்மொழிவுகளில் பல மாற்றங்கள் செய்யப்பட்டன. மேலும், 2007 இல் ஈரோடு-பழனி தொடர் சார்ந்த அளக்கை செய்யப்பட்டது. புதிதான முன்மொழிவில் இத்தொடர் ஈரோடுச் சந்திப்பில் இருந்து இப்போதுள்ள ஜோலார்பேட்டை–சோரனூர் தொடருக்கு இணையாகச் சென்று பெருந்துறையை அடைந்ததும் பிரிந்து பழனி நோக்கிச் செல்லும்.சத்தியமங்கலம் கானுயிர் காப்பகம் சார்ந்த சுற்றுச்சூழல் ஒப்புதல் சிக்கலால் ஏற்பட்ட தடையால், ஈரோடு-சாமராசநகர் இருப்புத் தொடருக்கு மாற்றாக, மாற்றங்கள செய்யபட்டு, ஈரோடு-சத்தியமங்கலம் பிரிவுத் தொடருக்கு மட்டும் 2007 இல் அளக்கை செய்து முடிக்கப்பட்டது.  
- மேலும், பெருந்துறை சிப்காட் தொழிற்பேட்டைக் கழகம் சரக்குகலையும் பொருள்களையுக் எளிதாகப் போக்குவரத்து செய்ய பெருந்துறை தொடருந்து நிலையத்தில் இருந்து சிப்காட் தொழிலக வளாகத்துக்கு ஒரு இணைப்புத் தொடரை அமைக்குமாறு கேட்டுக் கொண்டுள்ளது.  
- ஈரோடுப் பகுதி கள முன்னேற்றத் திட்டப்பகுதியாக ஓர் எளிய நகருந்திறத் திட்டப்பணி உருவாக்கப்பட்டுள்ளது. இதில் ஈரோடுச் சந்திப்பின் சரக்கு முனையத்தை அதன் நரகப் புறப்பகுதிக்கு, பெருந்துறை நிலையத்துக்கு அருகாமை வரை நீட்டிக்குமாறு ஈரோடு மாவட்ட ஆட்சியகம் கேட்டுக் கொண்டுள்ளது.
# சீதா ராம் கோயல்

**சீதா ராம் கோயல்** (16 அக்டோபர் 1921 - 3 டிசம்பர் 2003) ஒரு இந்திய வரலாற்றாசிரியர், வெளியீட்டாளர் மற்றும் எழுத்தாளர் ஆவார். அவர் இந்திய வரலாறு, மதம் மற்றும் அரசியல் பற்றிய புத்தகங்களுக்கு பெயர் பெற்றவர். அவர் கம்யூனிச எதிர்ப்பு மற்றும் நேருவை விமர்சித்தவர். அவர் மதத்தை விமர்சிப்பவராகவும் இருந்தார். ராம் ஸ்வரூப்புடன் சேர்ந்து, வாய்ஸ் ஆஃப் இந்தியா என்ற பதிப்பகத்தை நிறுவினார்.
# லோகேஷ் கனகராஜ்

**லோகேஷ் கனகராஜ்** என்பவர் தமிழகத் திரைப்படத்துறையில் பணிபுரியும் திரைப்பட இயக்குநரும் திரைக்கதை ஆசிரியரும் ஆவார். இவர் 2016ஆம் ஆண்டிலிருந்து மாநகரம் (2017), கைதி (2019), போன்ற திரைப்படங்களை இயக்கியுள்ளார். 2020ஆம் ஆண்டு விஜய், விஜய் சேதுபதி நடித்த மாஸ்டர் திரைப்படத்தையும் இயக்கியுள்ளார். கமலுடன் விக்ரம் படத்தையும், விஜயுடன் லியோ படத்தையும் இயக்கியுள்ளார்.
# லோகேஷ் கனகராஜ்

## இளமை

லோகேஷ் கனகராஜ் இந்தியாவில் தமிழ்நாட்டின் கோயம்புத்தூர் மாவட்டத்தில் உள்ள கிணத்துக்கடவில் தமிழ்க் குடும்பத்தில் பிறந்தார். கோயம்புத்தூர் பூ. சா. கோ. கலை அறிவியல் கல்லூரியில் முதுநிலை வணிக நிர்வாகவியல் படிப்பைத் தொடர்வதற்கு முன்பு, பேஷன் தொழில்நுட்பத்தில் முதன்மைப் பட்டம் பெற்றார். இவர் தனது பள்ளிப்படிப்பை விவேக் வித்யாலயா மெட்ரிக் உயர்நிலை பள்ளியில் படித்துள்ளார். இவர் திரைப்படத் துறையில் பணியாற்றுவதற்கு முன்னர் வங்கி ஒன்றில் ஊழியராகப் பணிபுரிந்துள்ளார். திரைப்படத் தயாரிப்பின் மீதான தனது ஆர்வத்தைத் தொடர்ந்து ஒரு பெறுநிறுவன குறும்படப் போட்டியில் பங்கேற்றார். போட்டியின் நடுவராக கார்த்திக் சுப்பராஜ் இருந்தார். இவரது குறும்படத்தால் ஈர்க்கப்பட்ட சுப்பராஜ், லோகேசை திரைப்படத் தயாரிப்பதில் இயக்குநராகத் தொடர ஊக்குவித்தார்.
# லோகேஷ் கனகராஜ்

## திரைப்படத் தொழில்

2012ஆம் ஆண்டு வெளியான அச்சம் தவிர் என்ற குறும்படத்தின் மூலம் லோகேஷ் இயக்குநராக அறிமுகமானார். இந்த குறும்படத்திற்கு கிளப்பேஸ் குறும்பட விழாவில் சிறந்த இயக்குநர், சிறந்த திரைப்படம், சிறந்த நடிகர் ஆகிய விருதுகள் கிடைத்தன. 2016ஆம் ஆண்டில், கார்த்திக் சுப்பராஜ் தயாரித்த "அவியல்" என்ற தொகுப்புத் திரைப்படத்தில் இவரது குறும்படமான "கலாம்" சேர்க்கப்பட்டது. இவர் 2017ஆம் ஆண்டில் தனது முதல் திரைப்படமான மாநகரத்தை இயக்கினார். இதைத் தொடர்ந்து 2019ஆம் ஆண்டில் ட்ரீம் வாரியர் பிக்சர்ஸ் தயாரித்த அதிரடித் திரைப்படமான கைதியில் கார்த்தி முன்னணி வேடத்தில் நடிக்க இயக்கினார். தளபதி விஜய் அவர்களை வைத்து மாஸ்டர் போன்ற பிளாக் பஸ்டர் படங்களை தமிழ் திரையுலகிற்கு கொடுத்துள்ளார்.அடுத்தவதாக உலகநாயகனை வைத்து விக்ரம் போன்ற வெற்றி படங்களை இயக்கியுள்ளார்.  
| ஆண்டு | திரைப்படம் | மொழி | இயக்குநர் | திரைக்கதை ஆசிரியர் | குறிப்புகள் |
| --- | --- | --- | --- | --- | --- |
| 2016 | *அவியல்* | Anthology film; பிரிவு: *கலாம்* |  |  |  |
| 2017 | மாநகரம் |  |  |  |  |
| 2018 | *வெள்ளை ராஜா* | தொலைக்காட்சித் தொடர் |  |  |  |
| 2019 | கைதி |  |  |  |  |
| 2021 | *மாஸ்டர்* | Cameo |  |  |  |
| 2022 | *விக்ரம்* | 2nd installment in the LCU |  |  |  |
| 2023 | *மைக்கேல்* | Telugu film; Presenter for the Tamil dubbed version |  |  |  |
| *லியோ* | 3rd installment in the LCU |  |  |  |  |
| *Fight Club* |  |  |  |  |  |
| 2025 | *கூலி* | co-written with Chandhru Anbazhagan |  |  |  |
| 4th installment in the LCU, also presenter |  |  |  |  |  |
| Also presenter | } |  |  |  |  |
# வாணி ஹரிகிருஷ்ணா

**வாணி ஹரிகிருஷ்ணா** இந்திய திரைப்படப் பின்னணிப் பாடகி மற்றும் இசை இயக்குநர் ஆவார்.துவக்கத்தில் கன்னடத் திரைப்படங்களில் பணியாற்றிய இவர் பின்னர் தென் இந்தியப் படங்களில் பணிபுரியத் தொடங்கியார். திரைப்படப் பின்னணிப் பாடகி ஆவதற்கு முன் பல பக்தி பாடல்களை தாமே எழுதி, இசையமைத்து பாடியுள்ளார். *இந்தி லின்ன பிரீத்தியா* என்ற கன்னட மொழி திரைப்படத்தில் *மதுவன காிதாரே* என்ற பாடலுக்கு கர்நாடக மாநில அரசு விருதினைப் பெற்றுள்ளார். தற்போது ஜீ தொலைக்காட்சியின் ச-ரி-க-ம-ப இசைப் போட்டி நிகழ்ச்சியின் நடுவராக குழுவில் ஒருவராக செயல்பட்டு வருகிறார்.
# வாணி ஹரிகிருஷ்ணா

## குடும்பம்

வாணி பாரம்பரிய இசைக்கலைஞர்களின் குடும்பத்தில் பிறந்தார். பானுமதி இராமசாமி என்ற தாயாரும் வீனா நாகராஜ் என்ற சகோதரியும் இவருன்னு உள்ளனர். இவரது தாத்தா ஜி.கே.வெங்கடேஷ் கன்னட சினிமாவின் இசை அமைப்பாளராக இருந்துள்ளார். 1993-94 ஆண்டுகளில் ஒரே இசைக்குழுவில் இணைந்து பணியாற்றிய கீபோர்டு கலைஞரும், இசையமைப்பாளரும், திரைப்படப் பின்னணிப் பாடகருமான வி.ஹரிகிருஷ்ணாவை திருமணம் செய்து கொண்டார். கணவர் ஹரிகிருஷ்னா 2013 ஆம் ஆண்டு *“டி-பீட்ஸ்”* என்ற இசை நிறுவனத்தை தொடங்கிார். இவருக்கு *ஆதித்யா* என்ற மகன் உள்ளார். *ஆதித்யா* பியானோ இசையில் அதிக ஈடுபாடு உடையவராவார்.
# வாணி ஹரிகிருஷ்ணா

## திரைப்பட விவரங்கள்

வானி ஹரிகிருஷ்ணா 25 க்கும் மேற்பட்ட கன்னடத் திரப்படங்களில் பின்னணி பாடியுள்ளார். 2015 ஆம் ஆண்டு வெளிவந்த ராணா, 2008 ஆம் ஆண்டு வெளிவந்த இந்தி நின்ன பிரீத்தியா 2011 ல் வெளிவந்த சாரதி ஆகிய திரைப்படங்களில் இவர் பாடிய பாடல்கள் இவரைப் பிரபலம் அயைச் செய்தன.
# வாணி ஹரிகிருஷ்ணா

## திரைப்பட விவரங்கள்

### ஒரு இசையமைப்பாளராக

| 2013 | லூசேகலு | கன்னடம் | அறிமுக இசையமைப்பாளர் |
| --- | --- | --- | --- |
| 2013 | *மீனாட்சி* | கன்னடம் |  |
| 2015 | *ரிங் ரோடு* | கன்னடம் | } |
# வாணி ஹரிகிருஷ்ணா

## திரைப்பட விவரங்கள்

### ஒரு பாடகராக

| 2008 | *இந்தி நின்ன பிரீத்தியா* | *மதுவன கரிதரே* | சாது கோகிலா |
| --- | --- | --- | --- |
| 2008 | *மேகவே மேகவே* | *ஹே நீலி கானா* | வி. ஹரிகிருஷ்ணா |
| 2008 | *பயனா* | *ஜாரே* | வி. ஹரிகிருஷ்ணா |
| 2009 | *மலியாளி ஜோதியலி* | *மலியாளி ஜோதியலி* | வி. ஹரிகிருஷ்ணா |
| 2009 | *செலுவியே நின்ன நோடாலு* | *ஒலவே நின்னே* | வி. ஹரிகிருஷ்ணா |
| 2011 | பரமாத்மா | ஹீசரு பூர்த்தி | வி. ஹரிகிருஷ்ணா |
| 2011 | சாரதி | ஙாஹோ ஹீகோ | வி. ஹரிகிருஷ்ணா |
| 2011 | *போலீஸ் ஸ்டோரி 3* | பன்னா பன்னா | சாகர் எஸ் |
| 2011 | துஷ்டா | ஜின்கே ஓ ஜின்கே | S. நாராயண் |
| 2012 | அத்துரி | முசஞ்சே வீழிலி | வி. ஹரிகிருஷ்ணா |
| 2012 | சிகாரி | கன்னடியே | வி. ஹரிகிருஷ்ணா |
| 2012 | ஸ்நேகித்தாரு | படுகோடு ஹகே | வி. ஹரிகிருஷ்ணா |
| 2013 | லூசேகலு | பேலே ஹாரி | வாணி ஹரிகிருஷ்ணா |
| 2013 | கட்டிபுடி | பீரே யாரே | வி. ஹரிகிருஷ்ணா |
| 2014 | உள்ளிடவாறு கண்டந்தே | கண்ணா மூச்சே | அஜ்னீஷ் லோகநாத் |
| 2014 | டவ் | ஹீகூ இரபாகுதே | அர்ஜுன் ஜன்யா |
| 2017 | ஹொம்பன்னா | அம்பிகாநிரதே | வினு மனசு |
# வாணி ஹரிகிருஷ்ணா

## விருதுகள்

***வெற்றி*** - *சிறந்த பெண் பின்னணிப் பாடகிக்கான கர்நாடகா மாநில திரைப்பட விருது*-பாடல்: “*மதுவன கரிதரே”* படத்தில் இருந்து *இந்தி நின்ன பிரீத்தியே* எழுதியவர் ஜெயந்த் கைக்கினி மற்றும் இசையமைத்தவர் சாது கோகிலா.  
***வெற்றி*** - *சிறந்த பெண் பின்னணி பாடகருக்கான சுவர்னா திரைப்பட விருது 2011*. *சாரதி* என்ற திரைப்படத்திலிருந்து *ஹாகோ ஹீஹோ* என்ற பாடல். நாகேந்திர பிரசாத் எழுதிய இந்தப் பாடலுக்கு வி. ஹரிகிருஷ்ணா இசையமைத்துள்ளார்  
***வெற்றி*** - *சிறந்த பெண் பின்னணி பாடகருக்கான சுவர்னா திரைப்பட விருது 2011*. *ஆதுரி* என்ற திரைப்படத்திலிருந்து ”*முசஞ்சே வீலிலி”* என்ற அர்ஜீன் எழுதிய பாடலுக்கு வி. ஹரிகிருஷ்ணா இசையமைத்துள்ளார்.  
***வெற்றி*** - *மிர்ச்சி இசை விருது -தெற்கு 'சிறந்த பெண் பின்னணிப் பாடகி* 2012' *ஆதுரி* என்ற திரைப்படத்திலிருந்து ”*முசஞ்சே வீலிலி”* என்ற அர்ஜீன் எழுதிய பாடலுக்கு வி. ஹரிகிருஷ்ணா இசையமைத்துள்ளார்.  
***வெற்றி*** - சிறந்த பெண் பின்னணிப் பாடகிக்கான *தென் இந்திய சர்வதேச திரைப்பட விருது* *ஆதுரி* என்ற திரைப்படத்திலிருந்து ”*முசஞ்சே வீலிலி”* என்ற அர்ஜீன் எழுதிய பாடலுக்கு வி. ஹரிகிருஷ்ணா இசையமைத்துள்ளார்.  
**பரிந்துரைப்பு**- சிறந்த பெண் பின்னணிப் பாடகிக்கான பிலிம்பேர் விருதுக்கு பரிந்துரைக்கப்பட்டாா். *ஆதுரி* என்ற திரைப்படத்திலிருந்து ”*முசஞ்சே வீலிலி”* என்ற அர்ஜீன் எழுதிய பாடலுக்கு வி. ஹரிகிருஷ்ணா இசையமைத்துள்ளார்.  
***வெற்றி*** - சிறந்த பெண் பின்னணிப் பாடகிக்கான *தென் இந்திய சர்வதேச திரைப்பட விருது* பாடல்: "பீரி யாரோ படம்: *கட்டிப்பிடி*
# ராம் ஸ்வரூப்

**ராம் ஸ்வரூப்** (1920 - 26 டிசம்பர் 1998) ஒரு இந்திய அறிஞர், தத்துவவாதி மற்றும் எழுத்தாளர் மற்றும் இந்து மறுமலர்ச்சி இயக்கத்தின் மிக முக்கியமான சிந்தனைத் தலைவர்களில் ஒருவர். அவர் இந்திய வரலாறு, மதம் மற்றும் அரசியல் பற்றிய புத்தகங்களுக்கு பெயர் பெற்றவர். அவர் கம்யூனிச எதிர்ப்பு. அவர் மதத்தை விமர்சிப்பவராகவும் இருந்தார். சீதா ராம் கோயலுடன் சேர்ந்து, வாய்ஸ் ஆஃப் இந்தியா என்ற பதிப்பகத்தை நிறுவினார். அவரது "ஹதீஸ் மூலம் இஸ்லாத்தை புரிந்துகொள்வது" என்ற புத்தகம் இந்தியாவில் தடை செய்யப்பட்டது.
# ராம் ஸ்வரூப்

## துணை நூல்கள்

- *Indictment*, Changer's Club
- *Mahatma Gandhi and His Assassin*, 1948. Changer's Club
- *Let us Fight the Communist Menace* (1949)
- *Russian Imperialism: How to Stop It* (1950);
- *Communism and Peasantry: Implications of Collectivist Agriculture for Asian Countries* (1950,1954)
- *Gandhism and Communism* (1954)
- *Foundations of Maoism* (1956). with a foreword by Kodandera M. Cariappa
- *Gandhian Economics* (1977)
- *The Hindu View of Education* (1971) Online (PDF)
- *The Word as Revelation: Names of Gods* (1980), (1982, revised 1992) Online
- *Understanding Islam through Hadis* (1983 in the USA by Arvind Ghosh, Houston; Indian reprint by Voice of India, 1984); The Hindi translation was banned in 1990, and the English original was banned in 1991 in India. Online
- *Buddhism vis-à-vis Hinduism* (1958, revised 1984).
- *Hinduism vis-à-vis Christianity and Islam* (1982, revised 1992)
- *Woman in Islam* (1994);
- *Hindu View of Christianity and Islam* (1993, contains also as an appendix Swarup's foreword to D. S. Margoliouth's *Mohammed and the Rise of Islam* (1985, original in 1905) and to William Muir's The Life of Mahomet (1992, original in 1894) Online
- *Ramakrishna Mission: Search for a New Identity* (1986) Online
- *Cultural Alienation and Some Problems Hinduism Faces* (1987)
- *Hindu-Sikh Relationship* (1985) Online (PDF)
- *Hindu-Buddhist Rejoinder to Pope John-Paul II on Eastern Religions and Yoga* (1995)
- *Hinduism and monotheistic religions. (2015).*
- *On Hinduism: Reviews and reflections.* New Delhi: Voice of India. Online (2000).  
;Writings as a contributor
- *Christianity, an Imperialist Ideology* (1983, with Major T.R. Vedantham and Sita Ram Goel)
- Chapters Five and Six in *Hindu Temples - What Happened to Them* (1990 vol.1, with Arun Shourie and others, )
- Foreword to a republication of D.S. Margoliouth's Mohammed and the Rise of Islam (1985, original in 1905)
- Foreword to a republication of William Muir's The Life of Mahomet (1992, original in 1894)
- *Foreword to Anirvan: Inner Yoga* (1988, reprint 1995)
- Foreword to the republication of Sardar Gurbachan Singh Talib, ed.: *Muslim League Attack on Sikhs and Hindus in the Punjab*, 1947 (1991; the original had been published by the Shiromani Gurdwara Prabandhak Committee, Amritsar in 1950), and also separately published as *Whither Sikhism?* (1991)  
;Writings in other languages
- *Hindu Dharma, Isaiat aur Islam* (1985, Hindi: "Hindu Dharma, Christianity and Islam");
- *Foi et intolérance: Un regard hindou sur le christianisme et l'Islam. Paris: Le Labyrinthe.*
# கேப்ரியல் ஃபேர்மேன்

**கேப்ரியல் ஃபேர்மேன்** *(Gabriel Fairman)* என்பவர் பணியகப் பணிகள் என்ற சிலிக்கான் பள்ளத்தாக்கு நிறுவனத்தின் நிறுவனர் மற்றும் தலைமை நிர்வாக அதிகாரி ஆவார் . இந்நிறுவனம் பெரிய நிறுவனங்களுக்குத் தேவையான மொழிபெயர்ப்பு சேவைகளுக்கு செயற்கை நுண்ணறிவைப் பயன்படுத்துகிறது. கேப்ரியல் பிரேசில் நாட்டில் பிறந்தார் . அமெரிக்காவின் பென்சில்வேனியா நகரத்திலுள்ள சுவார்த்மோர் கல்லூரியில் பட்டம் பெற்றார் . இங்குதான் புத்தரின் கொள்கைகளை கற்றுக் கொண்டார். அவற்றை பயன்படுத்தி பணியகப் பணிகள் நிறுவனத்தை தொடங்கினார். அப்பொழுது முதல் கேப்ரியல் தொடர்ச்சியாக செயற்கை நுண்ணறிவு துறையைப் பற்றி பேசிக்கொண்டும் பங்களித்துக் கொண்டும் இருக்கிறார் . அமெரிக்காவின் வர்த்தகப் பத்திரிகையான போர்ப்சு பத்திரிகையிம் தொழில்நுட்ப ஆலோசனைக் குழுவிலும் உறுப்பினராக உள்ளார் .
# இங்கிலாந்து துடுப்பாட்ட அணியின் இலங்கைச் சுற்றுப்பயணம் 2020–21

இங்கிலாந்து துடுப்பாட்ட அணி 2021 சனவரியில் இலங்கையில் இரண்டு தேர்வுப் போட்டிகளில் விளையாடுவதற்காக சுற்றுப் பயணம் மேற்கொண்டது. இத்தொடர் [[2019–21 ஐசிசி உலகத் தேர்வுத் துடுப்பாட்ட வாகைப் போட்டிகளில் ஒரு பகுதியாக அமைந்தது. ஆரம்பத்தில், இத்தொடர் மார்ச் 2020 இல் இடம்பெறுவதாக இருந்தது, ஆனால் கோவிட்-19 பெருந்தொற்று காரணமாக அது ஒத்திவைக்கப்பட்டது. 2020 திசம்பரில், இங்கிலாந்து மற்றும் வேல்சு துடுப்பாட்ட வாரியம் பயணத்திற்கான தேதிகளை உறுதிப்படுத்தி, இரண்டு தேர்வு ஆட்டங்களும் காலியில் நடத்தப்படும் என அறிவித்தது.  
இங்கிலந்து அணி முதல் ஆட்டத்தை 7 இலக்குகளாலும், இரண்டாவது ஆட்டத்தை 6 இலக்குகளாலும் வென்று தொடரை 2–0 என்ற கணக்கில் வென்றது. இது இங்கிலாந்து அணியில் வெளிநாட்டுப் பயணங்களில் ஐந்தாவது தொடர் வெற்றியாகும்.
# இங்கிலாந்து துடுப்பாட்ட அணியின் இலங்கைச் சுற்றுப்பயணம் 2020–21

## அணிகள்

| தேர்வுத் தொடர்கள் |  |  |
| --- | --- | --- |
| * தினேஸ் சந்திமல் (த)
* 
திமுத் கருணாரத்ன (த)

* மினோத் பானுக்க
* துஷ்மந்த சமீரா
* 
தனஞ்சய டி சில்வா

* நிரோசன் டிக்வெல்ல (இ.கா)
* லசித் எம்புல்தெனியா
* அசித்தா பெர்னாண்டோ
* ஒசதா பெர்னாண்டோ
* விஷ்வா பெர்னாண்டோ
* 
சந்தூசு குணதிலக்க

* வனிந்து அசரங்கா
* லகிரு குமார
* சுரங்க லக்மால்
* 
தில்சான் மதுசங்க

* அஞ்செலோ மத்தியூஸ்
* குசல் மெண்டிசு
* ரமேசு மெண்டிசு
* தில்ருவன் பெரேரா
* குசல் பெரேரா (இ.க)
* நுவான் பிரதீப்
* 
கசுன் ரஜிதா

* இலக்சன் சந்தக்கன்
* தசுன் சானக்க
* ரோசன் சில்வா
* லகிரு திரிமான்ன | * ஜோ ரூட் (த)
* மொயீன் அலி
* ஜேம்ஸ் அண்டர்சன்
* ஜோனி பேர்ஸ்டோ
* தொம் பெசு
* ஸ்டூவர்ட் பிரோட்
* ஜோஸ் பட்லர் (இ.க)
* சாக் குரோலி
* சாம் கர்ரன்
* பென் போக்சு
* தான் லாரன்சு
* சாக் லீச்
* டொம் சிப்லி
* ஓலி இசுடோன்
* கிறிஸ் வோக்ஸ்
* மார்க் வுட் | } |
# நீனா (தமிழ் நடிகை)

**நீனா** (பிறப்பு அக்டோபர் 1981) என்பவர் தமிழ் நடிகை ஆவார். இவர் குழந்தை நட்சத்திரமாக நடிக்க தொடங்கினார். 1997 இல் வெளிவந்த விடுகதை திரைப்படத்தில் நடித்தமைக்காக கவனம் பெற்றார்.
# நீனா (தமிழ் நடிகை)

## திரைத்துறை

நீனா குழந்தை நட்சத்திரமாக 1990 இல் வசந்த்
இயக்கத்தில் வெளிவந்த *கேளடி கண்மணி* திரைப்படத்தில் நடித்தார்.
பிறகு செல்வா இயக்கிய நீலா மாலா நாடகத்தில் நடித்தார்..
# நீனா (தமிழ் நடிகை)

## திரைப்படவியல்

| ஆண்டு | திரைப்படம் | கதாப்பாத்திரம் | குறிப்பு |
| --- | --- | --- | --- |
| 1989 | *இதயத்தை திருடாதே* | தெலுங்குத் திரைப்படம்; குழந்தை நட்சத்திரம் |  |
| 1990 | *கேளடி கண்மணி* | அணு | குழந்தை நட்சத்திரம் |
| 1997 | *காலமெல்லாம் காத்திருப்பேன்* |  |  |
| 1997 | *ராசி (திரைப்படம்)* | கவிதா |  |
| 1997 | *விடுகதை* | ஆனந்தி | - |
| 1998 | *கண்ணாத்தாள்* | கண்ணாத்தா |  |
| 2000 | *நாகலிங்கம்* | நாககன்னி |  |
| 2000 | *சுதந்திரம் (2000 திரைப்படம்)* | நீனா | } |
# நீனா (தமிழ் நடிகை)

## தொலைக்காட்சி தொடர்கள்

| ஆண்டு | தொடர் பெயர்கள் | கதாப்பாத்திரம் | குறிப்பு |
| --- | --- | --- | --- |
| 1998 | *ஜெயிப்பது நிஜம்* |  |  |
| 1999-2001 | *சித்தி* | காவேரி மாதவன் |  |
| 2002 | *அண்ணாமலை* | இளைய அண்ணாமலை | } |
# மங்கோலியர்களின் இந்தியப் படையெடுப்பு (1306)

1306 ஆம் ஆண்டு சகதை கானேட்டின் ஆட்சியாளரான துவா 1305 ஆம் ஆண்டின் மங்கோலிய தோல்வியை பழிதீர்க்க இந்தியாவிற்கு ஒரு படையை அனுப்பினார். படையெடுத்து வந்த ராணுவத்தில் கொபெக், இக்பால்மண்ட் மற்றும் தை-பு ஆகியவர்களால் தலைமை தாங்கப்பட்ட மூன்று பிரிவுகள் இருந்தன. அவர்களது முன்னேற்றத்தை தடுக்க தில்லி சுல்தானக ஆட்சியாளரான அலாவுதீன் கல்ஜி மாலிக் கபூர் தலைமையில் ஒரு படையை அனுப்பினார். மாலிக் கபூருக்கு துணையாக மாலிக் துக்ளக் போன்ற பிற தளபதிகள் இருந்தனர். இந்த யுத்தத்தில் தில்லி இராணுவம் தீர்க்கமான வெற்றியை பெற்றது. பல்லாயிரக்கணக்கான படையெடுப்பாளர்கள் கொல்லப்பட்டனர். கைது செய்யப்பட்டு மங்கோலியர்கள் தில்லிக்கு கொண்டுவரப்பட்டனர். அங்கு அவர்கள் கொல்லப்பட்டனர் அல்லது அடிமைகளாக விற்கப்பட்டனர்.  
இந்த தோல்விக்கு பிறகு மங்கோலியர்கள் மீண்டும் தில்லி சுல்தானகத்தின் மீது அலாவுதீனின் ஆட்சியின்போது படையெடுக்கவில்லை. இந்த வெற்றியானது அலாவுதீனின் தளபதியான துக்ளக்கின் தைரியத்தை அதிகரித்தது. துக்ளக் தற்கால ஆப்கானிஸ்தானில் இருந்த மங்கோலிய பகுதிகள் மீது தண்டனை கொடுப்பதற்காக பல்வேறு தாக்குதல்களை நடத்தினார்.
# மங்கோலியர்களின் இந்தியப் படையெடுப்பு (1306)

## பின்புலம்

1306 ஆம் ஆண்டிற்கு முன்னர் நடு ஆசியாவின் மங்கோலிய சகதை கானேட்டின் ஆட்சியாளரான துவா இந்தியாவிற்கு பல்வேறு படைகளை தாக்குதல் நடத்த அனுப்பினார். இந்த படையெடுப்புகளுக்கு எதிராக பல்வேறு நடவடிக்கைகளை இந்தியாவின் தில்லி சுல்தானகத்தின் ஆட்சியாளரான அலாவுதீன் கல்ஜி எடுத்தார். 1305 ஆம் ஆண்டு அலாவுதீனின் படைகள் மங்கோலியர்களுக்கு கடும் தோல்வியைக் கொடுத்தன. இந்த யுத்தத்தில் 20,000 மங்கோலியர்கள் கொல்லப்பட்டனர். இந்த தோல்விக்கு பழி தீர்க்க துவா தனது தளபதி கொபெக் தலைமையில் இந்தியாவிற்கு ஒரு ராணுவத்தை அனுப்பினார்.  
துவா கானின் தளபதியின் பெயர் பல்வேறுபட்ட வடிவங்களில் இந்திய பதிவுகளில் காணப்படுகிறது. அமீர் குஸ்ரா இந்த தளபதியை "கபக்" என்று அழைக்கிறார். ஜியாவுதீன் பரணி இந்த தளபதியை "குங்" என்று அழைக்கிறார். இசாமி இந்த தளபதியை "குபக்" என்று அழைக்கிறார். ரீன் கிரவுசெட் என்கிற வரலாற்றாய்வாளரின் கூற்றுப்படி இந்த தளபதி துவா கானின் மகனாகிய கெபெக் ஆவார். எனினும் கிஷோரி சரண் லால் என்பவர் இந்த கொபெக் வேறு ஒரு நபராக இருக்கலாம் என்று கருதுகிறார். ஏனெனில் இந்திய நூல்களின் படி இந்த தளபதி இந்தியாவில் கைது செய்யப்பட்டு கொல்லப்பட்டார்.  
தில்லி சுல்தானகத்தின் மீது ஒரு பெரும் ராணுவத்துடன் கொபெக் படையெடுத்தார். இரவி ஆறு வரை முன்னேறினார். வரும் வழியில் இருந்த பகுதிகளை சூறையாடினார். இசாமி என்கிற வரலாற்றாய்வாளரின் கூற்றுப்படி மங்கோலிய இராணுவமானது 1,00,000 வீரர்களை கொண்டிருந்தது. ஆனால் இது ஒரு அப்பட்டமான மிகைப்படுத்தப்பட்ட எண்ணிக்கையாகும்.
# மங்கோலியர்களின் இந்தியப் படையெடுப்பு (1306)

## கொபெக்கின் தோல்வி

படையெடுப்பாளர்களுடன் சண்டையிட்ட அலாவுதீன் தனது தளபதி மாலிக் கபூரின் தலைமையில் ஒரு படையை அனுப்பினார். மங்கோலியர்களை தோற்கடித்தால் தனது வீரர்களுக்கு ஒரு வருட சம்பளத்தை இலவசமாக கொடுப்பதாக அலாவுதீன் உறுதியளித்தார். மாலிக் கபூரின் உதவி தளபதிகளாக மாலிக் துக்ளக், சனா-இ-பர்கா மற்றும் மாலிக் ஆலம் ஆகியோர் சென்றனர்.  
வேகமாகப் பயணம் மேற்கொண்டதன் மூலம் தில்லி இராணுவமானது அச்சுறுத்தலுக்கு உள்ளான பகுதியை சீக்கிரமே அடைந்தது. மங்கோலிய ஒற்றர்களை துக்ளக்கின் பிரிவு கண்டறிந்தது. துக்ளக் மாலிக் கபூருக்கு மங்கோலிய ராணுவம் இருந்த இடத்தைப் பற்றி தகவல் தெரிவித்தார். தில்லி ராணுவம் யுத்த களத்திற்கு சென்றது. இந்த இடமானது இரவி ஆற்றங்கரையில் நடைபெற்றதாக அமீர் குஸ்ரா குறிப்பிடுகிறார். ஜியாவுதீன் பரணி இந்த இடத்தை "கெகர்" என்று குறிப்பிடுகிறார். பீட்டர் ஜாக்சன் இந்த இடத்தை ககர் என்று குறிப்பிடுகிறார். இசாமி இந்த இடத்தை "ஹிந்த்-இ-அலி" என்று குறிப்பிடுகிறார். ஃபிரிஷ்டா இந்த இடத்தை "நிலப்" என்று குறிப்பிடுகிறார்.  
இரண்டு ராணுவங்களும் ஒன்றுக்கொன்று எதிர்புறமாக நீண்ட நேரத்திற்கு நின்றன. யாரும் தாக்குதலை தொடங்க மனமின்றி இருந்தனர். கடைசியாக கொபெக் தாக்குதலை தொடங்கினார். மாலிக் கபூரின் வீரர்கள் சிதறினர். எனினும் மாலிக்கபூர் தனது வீரர்களை ஒன்றுபடுத்தி மங்கோலிய ராணுவத்தை தோற்கடித்தார். தில்லி வீரர்களால் கொல்லப்படும் நிலைக்கு வந்த கொபெக் கைது செய்யப்பட்டார்.
# மங்கோலியர்களின் இந்தியப் படையெடுப்பு (1306)

## மற்ற மங்கோலிய பிரிவுகள்

கொபெக்கின் பிரிவில் இருந்த சில வீரர்கள் இக்பால்மண்ட் மற்றும் தை-பு தலைமையிலான பிற மங்கோலிய பிரிவுகளில் சேர்ந்தனர். அவ்வீரர்கள் தில்லி ராணுவத்தால் துரத்தப்பட்டனர். இக்பால்மண்ட் மற்றும் தை-பு ஆகியோர் தங்களது படைகளுடன் தெற்கு திசையில் தற்கால ராஜஸ்தானில் உள்ள நகவூர் என்ற இடத்திற்கு சென்றனர். மாலிக் கபூர் மற்றும் மாலிக் துக்ளக்கால் தலைமை தாங்கப்பட்ட தில்லி இராணுவமானது அவர்கள் மீது திடீர் தாக்குதலை நடத்தியது. கொபெக்கின் தோல்வியைப் பற்றி கேட்டறிந்த இக்பால்மண்ட் மற்றும் தை-பு ஆகியோர் சிந்து ஆற்றை கடந்து தப்பி ஓடினர். அவர்களை துரத்திய தில்லி ராணுவம் பெரிய எண்ணிக்கையிலான மங்கோலியர்களை கொன்றது மற்றும் கைது செய்தது.  
அமீர் குஸ்ராவின் பதிவுகளின் படி கொபெக், இக்பால்மண்ட் மற்றும் தை-பு ஆகியோர் ஒரே படையெடுப்பின்போது இருந்த மூன்று வெவ்வேறு பிரிவுகளின் தளபதிகள் ஆவர். எனினும் பிற்காலத்தில் எழுதிய வரலாற்றாளரான ஜியாவுதீன் பரணியின் கூற்றுப்படி மூன்று வெவ்வேறு தளபதிகள் இந்தியா மீது மூன்று வெவ்வேறு தருணங்களில் படையெடுத்தனர். குங் (கொபெக்) என்ற தளபதி கெகர் என்ற இடத்தில் தோற்கடிக்கப்பட்டார். பின்னர் மற்றொரு மங்கோலிய இராணுவமானது பெயரிடப்படாத ஒரு தளபதியின் கீழ் சிவாலிக் பகுதியை சூறையாடியது. ஆனால் திரும்பும் வழியில் தோற்கடிக்கப்பட்டது. அந்த ராணுவம் பெயரிடப்படாத ஒரு ஆற்றின் கரையில் தோற்கடிக்கப்பட்டது. இக்பால்மண்ட் தலைமையிலான மூன்றாவது மங்கோலிய ராணுவம் அமீர் அலி என்று அழைக்கப்பட்ட இடத்தில் தோற்கடிக்கப்பட்டது. பிற்கால வரலாற்றாளர்களான நிஜாமுதீன் மற்றும் ஃபிரிஷ்டா ஆகியோர் பரணியின் கூற்றை பயன்படுத்த ஆரம்பித்தனர். உதாரணமாக ஃபிரிஷ்டாவின் கூற்றுப்படி கொபெக் மற்றும் இக்பால்மண்ட் ஆகியோர்களின் படையெடுப்புகள் இரண்டு வெவ்வேறு படையெடுப்புகள் ஆகும். மேலும் அவர் இக்பால்மண்ட், காசி மாலிக் துக்ளக் என்பவரால் தோற்கடிக்கப்பட்டார் என்று குறிப்பிட்டுள்ளார்.  
வரலாற்றாளர் கிஷோர் சரண் லால் என்பவர் குஸ்ராவின் பதிவுகளை துல்லியமானவை என்று நம்புகிறார். ஏனெனில் அவர் அலாவுதீனின் வாழ்நாளின் போது இவற்றை எழுதினார். மேலும் லால், பரணியின் பதிவுகளை துல்லியமற்றவை என்று ஒதுக்குகிறார். ஏனெனில் அவரது பதிவுகள் பிற்காலத்தில் எழுதப்பட்டன. பரணி தான் கூறும் மூன்று வெவ்வேறு படையெடுப்புகளை பற்றி வருடம் மற்றும் தில்லியின் தளபதிகள் போன்ற தகவல்களை தனது நூல்களில் கொடுக்கவில்லை. மேலும் வரலாற்று ஆதாரங்கள் கொபெக்கின் படையெடுப்பு தான் அலாவுதீனின் ஆட்சியின்போது நடத்தப்பட்ட கடைசி மங்கோலிய படையெடுப்பு என்று நமக்கு உணர்த்துகின்றன. பரணியின் காலத்தில் வாழ்ந்த வரலாற்றாய்வாளரான இசாமி கொபெக்கின் படையெடுப்பிற்குப் பிறகு நடத்தப்பட்டதாக எந்த ஒரு மங்கோலிய படையெடுப்பையும் குறிப்பிடவில்லை. துவா கான் 1306-1307 இல் இறந்தார். அதன் பிறகு சில வருடங்களுக்கு இந்தியா மீது தாக்குதல் நடத்தக் கூடிய அளவிற்கு சகதை கானேடு வலிமையாக இல்லை. உண்மையில் அந்த வருடங்களில் அலாவுதீனின் ஆட்சிப் பகுதியான திபல்பூரின் ஆளுநர் சகதைப் பகுதியில் இருந்த காபூலை சூறையாடினர். இந்த ஆதாரங்கள் அனைத்தும் கொபெக்கின் தோல்விக்குப் பிறகு அலாவுதீனின் ஆட்சியின்போது மங்கோலியர்கள் இந்தியா மீது இரண்டு முறை படையெடுத்தனர் என்று கூறும் பரணியின் கூற்றின் மீது சந்தேகத்தை ஏற்படுத்துகின்றன.  
வரலாற்றாளர் பீட்டர் ஜாக்சன் பரணி மற்றும் பிற பிற்கால வரலாற்றாளர்கள் குஸ்ராவின் பதிவுகளை தவறாக புரிந்து கொண்டனர் என்று நம்புகிறார்.